Astrachanė

Astrachanė – Rusijos miestas, prie Kaspijos, 1534 km į pietryčius nuo Maskvos; srities centras. Astrachanėje yra Volgos-Kaspijos baseino jūrų ir upių uostas, oro uostas ir geležinkelio stotis. Stovi Dangun ėmimo soboras (1710 m.), Švč. Trejybės soboras (1603 m.), katalikų bažnyčia (1778 m.), paminklas Petrui I.

 Istorija 

Gali būti, kad netoli dabartinės Astrachanės buvo Itilis, Chazarų kaganato sostinė VIII–X a. Tačiau kadangi tikslios šio miesto buvimo vietos nustatyti nepavyko, Astrachanės istorijos pradžia laikoma totorių gyvenvietė, atsiradusi čia XIII a.

Pirmasis liudijimas apie Astrachanę, tuomet vadintą Chadži-Tarchanu, yra užfiksuotas arabų keliautojo Ibn Batutos 1333 m.

1459 – 1556 m. gyvavo Astrachanės (Chadži-Tarchano) chanatas, tačiau laikoma, kad senoji sostinė buvo 8 kilometrai nuo dabartinio miesto. 

Kai 1556 paskutinis chanas pabėgo į Krymą, buvusio Astrachanės (Chadži-Tarchano) chanato teritoriją užvaldė maskvėnai.

 Sportas 
 Astrachanės „Volgarʹ“ futbolo klubas
 Centrinis stadionas, kuriame namų rungtynes žaidžia vietos futbolo klubas.

 Gyventojai 
Pagal 2010 m. gyventojų surašymo duomenis mieste gyveno: http://astrastat.gks.ru/wps/wcm/connect/rosstat_ts/astrastat/ru/census_and_researching/census/national_census_2010/score_2010/ 
 rusai 339 853 (77,93 %)
 totoriai 30 432 	(6,98 %)
 kazachai 23 783 	(5,45 %)

 Geografija 

Miestas išsidėstęs 11-oje Pakaspijo žemumos salų, aukštutinėje Volgos deltos dalyje. Pagrindinė miesto dalis yra kairiajame upės krante, dešiniajame krante gyvena apie 1/5 miesto gyventojų. Šios miesto dalys sujungtos dviem tiltais per Volgą.

Klimatas žemyninis, sausas. Vidutinė temperatūra sausio mėn. −9 °C, liepos mėn. +25 °C. Kritulių 222 mm per metus. Charakteringi rytiniai vėjai, kurie lemia karštį ir dulkes vasarą bei šaltą orą žiemą.

 Išnašos 

Kategorija:Astrachanės srities miestai